2023 9 29
LT
Europos Sąjungos oficialusis leidinys
C 349/99
3.4.
EESRK ragina tiek platformų ir socialinių tinklų administratorius, tiek turinio kūrėjus ir (arba) nuomonės formuotojus užtikrinti, kad: — būtų numatytos techninės galimybės neleisti nepilnamečiams naudotojams žiūrėti platformoje ir (arba) socialiniuose tinkluose bet kokio jautraus turinio (alkoholio ir energetinių gėrimų, azartinių lošimų ir lažybų, pornografijos, tabako ir darinių, įskaitant elektronines cigaretes, estetinės chirurgijos ir kt.), kuriame bet kuriuo atveju turi būti nurodyta „draudžiama jaunesniems nei 18 metų asmenims“, amžius turi būti tikrinamas ir leidžiama taikyti tėvų kontrolę; — į tokius pranešimus įtraukiami žodžiai „reklama“, „komercinis pranešimas“ arba „remiamas“; — jei vaizdai retušuoti arba modifikuoti – žodžiai „retušuotas vaizdas“; — „virtualus atvaizdas“, skirtas dirbtiniu intelektu sukurtiems kūriniams, taip pat įvardyti, kai naudojami virtualūs nuomonės formuotojai. 3.5.
Be to, ypatingas dėmesys turėtų būti skiriamas manipuliatyvaus dizaino sprendimų naudojimui, atvejams, kai piktnaudžiaujama arba kenkiama prekių ženklams, reklamuojami neleistini finansiniai produktai, tapatybės vagystėms ar melagingiems nuomonės formuotojams, kurie pasinaudoja žinomų asmenų įvaizdžiu be jų žinios ir kurie vis dažniau naudojami finansinių investicijų į bitkoinus ir kitas virtualiąsias valiutas srityje.
Tai yra neteisėtas elgesys, kuris yra vis sudėtingesnis ir plačiai paplitęs dėl DI metodų naudojimo, todėl su juo reikia veiksmingai kovoti. 3.6.
EESRK siūlomą reguliavimo derinimą gali papildyti bendro reguliavimo sistemos, kuriose dalyvauja nuomonės formuotojai, jų atstovai ir jiems atstovaujančios asociacijos; pramonė ir reklamuotojai; reklamos savireguliacijos asociacijos; vartotojų ir naudotojų asociacijos, socialiniai partneriai ir pilietinės visuomenės organizacijos, taip pat reguliavimo institucijos. 3.7.
EESRK mano, kad yra keletas klausimų, susijusių su turinio kūrėjų ir (arba) nuomonės formuotojų veikla, pavyzdžiui, jų traktavimas darbo teisėje, su pajamų mokesčiais, pridėtinės vertės mokesčiu susiję klausimai, taip pat konkreti nuomonės formuotojų veikla, kurią, mūsų nuomone, reikėtų atidžiai išnagrinėti ES lygmeniu.
Briuselis, 2023 m. liepos 13 d.
Europos ekonomikos ir socialinių reikalų komiteto pirmininkas Oliver RÖPKE